দুই দেশের স্বরাষ্ট্রমন্ত্রীর সাক্ষাতের প্রেক্ষিতে দিল্লিতে স্বরাষ্ট্র মন্ত্রক সূত্রে জানা গিয়েছে, অনুপ চেটিয়ার প্রত্যাপর্ণের সঙ্গে সঙ্গে বাংলাদেশ সরকার সে দেশের দুই কুখ্যাত অপরাধী, সুব্রত বায়েন ও সাজ্জাদ হোসেনকেও হাতে চায়। এই দু’জনই এখন ভারতীয় জেলে বন্দি। আওয়ামি লিগের এক জনসভায় গ্রেনেড হামলা চালিয়ে এরা বহু মানুষকে হত্যা করে। সেই অপরাধে বাংলাদেশের আদলত তাদের মৃত্যুদণ্ড দিয়েছে। ২০০৮ সালে ২৩ জন ‘মোস্ট ওয়ান্টেড’-এর যে তালিকা বাংলাদেশ ভারতের হাতে তুলে দিয়েছিল তাতেও সুব্রত বায়েন ও সাজ্জাদ হোসেনের নাম রয়েছে। মন্ত্রক সূত্রের খবর, ‘সোয়াপ ডিল’-এই এ বছরের শেষে চেটিয়া ও বায়েন-হোসেনের হস্তান্তর প্রক্রিয়া সম্পূর্ণ হবে। উল্লেখ্য, গত বছর নেপালের জেল থেকে পালিয়ে আসা সুব্রত বায়েন কলকাতায় ধরা পড়ে।